# Borsmenta

### A Wikipédiából, a szabad lexikonból.

Borsmenta
    Státusz: közönséges faj
Rendszertan

Ország: | Plantae
Törzs: | Zárvatermők (Angiospermatophyta)
Osztály: | Magnoliopsida
Rend: | Lamiales
Család: | Lamiaceae
Nemzetség: | Mentha
Faj: | M. piperita

Binominális név
Mentha piperita L.

A borsmenta (latinul Mentha x piperita L.): fűszer- és gyógynövény. Népies neve: borsos menta, angol menta, mithen menta.

A drogot a borsmenta – Mentha x piperita L.„, az ajakosak – Lamiaceae (Labiatae) családba tartozó növény virágzás előtt gyűjtött, szárított lomblevelei szolgáltatják.

A drogot adó levelek rövidnyelűek, lemezük lándzsa vagy nyújtott ellipszis alakú, fűrészes szélű, a levél csúcsa hegyes, válla lekerekített, erezete szárnyas, felszíne sötétzöld, fonáka világosabb zöld. Gyakran a levélerezet, vagy a levél egy része antociántól ibolyás színű. A drog mentolos szagú, íze először égető, majd hűsítő. A virágzáskor gyűjtött gyógynövény kellemetlen szagú a mentofurantartalom megnövekedése miatt.

Magyarországon ismert, elterjedt, mint teanövény (Menthae piperita folium), érdekes mentaízű levelek adják a fűszert. Használata igen egészséges, mert emésztési zavaroknál, felfúvódásnál, epegyulladásnál, menstruációs zavaroknál nagyon jó szolgálatot tesz. Hatás: görcsoldó, nyugtató, összehúzó.

Tartalomanyagok: illóolaj 0,5-4%-ban mentol, mentholészterekkel, menthonnal, menthofuránnal, jázmonnal, klorogénsavat tartalmaz. A drog további tartalmi anyagai: cserzőanyagok 6-12%-ban, flavonoidok, triterpének, keserűanyagok.

Alkalmazás: A drog elsősorban simaizomgörcs-oldó hatású. A hatáshordozó vegyületek közé tartozik az illóolaj, de a flavonoidok is részt vesznek. A drogból előállított teát főleg görcsoldásra, felfúvódásoknál alkalmazzák, egyéb drogokkal együtt nyugtatóként is. Termesztése: a jól megmunkált, laza, mélyrétegű, középkötött, jó vízgazdálkodású talajt kedveli. Ősszel vagy tavasszal, dugványozással, illetve tőosztással szaporítják. Évenként kétszer vágják, ill. fosztják a leveleit.

A tea egy evőkanál vágott drogból készül 150 ml forrásban lévő vízzel, 5-10 perces áztatással.

Naponta 3-4 csészével fogyaszthatják, étkezések között. A menthol a nyálkahártya hidegérző receptoraira hatva hűsítő érzést kelt, mely reflektorikusan érszűkületet okoz. Ezen kívül csökkenti a viszketési ingert a bőrön. Migrénes rohamoknál görcsoldó.

Az illóolajat inhalációs célokra is használják orrnyálkahártya-gyulladásnál, légcsőhurutnál, reumatikus betegségek kezelésekor használt krémek alkotórésze..

Ellenjavallat: Gyerekeknél, főleg csecsemőknél tilos mentholtartalmú készítményeket alkalmazni, pl. orrkenőcsökben, mert nehéz légzést, légszomjat okozhat. A mentatea érzékenyebb egyéneknél mentholtartalma miatt gyomornyálkahártya-gyulladást okozhat és csalánkiütés is jelentkezhet.

Felhasználható még: gyümölcssalátákhoz, pulyka töltelékébe, szószok, mártások, teák, likőrök, ízesítésére, kozmetikai készítményekhez. Kandírozott leveleivel édes ételeket díszíthetünk.

Keress rá a Borsmenta címszóra a Wikiszótárban!

### [szerkesztés] Lásd még

- fodormenta
- borsmenta-olaj
- Gyógytea

A lap eredeti címe "http://hu.wikipedia.org../../../b/o/r/Borsmenta.html"

Kategóriák: Ajakosvirágúak | Fűszerek | Gyógynövények

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Česky
- Dansk
- Deutsch
- Esperanto
- Español
- Français
- Íslenska
- 日本語
- Lietuvių
- Latviešu
- Nederlands
- Nouormand
- Polski
- Svenska
- Türkçe